आप जानते हैं मैं दोषी नहीं।
बस यह जानता हूँ कि तुमने इस केस से जुड़े तथ्यों को छुपाया।
मेरी आँखों में आँखें डालकर झूठ बोला।
क्योंकि पता था...
कि सच बोला तो क्या होगा।
इसका दोष मेरे ऊपर मत थोपो, कमीने अर्ध-मानव।
इसे नीचे ले जाओ।
अच्छा।
इसका नाम दर्ज करो। भूतपूर्व इंस्पेक्टर राइक्रॉफ्ट फिलोस्ट्रेट।
मैं इसे कहाँ रखूँ?
इस क्रिच को वहीं रखो जहाँ होना चाहिए।
मैंने इरादा बदल दिया,
इसे यहाँ डालो...
इन सज्जनों के साथ।
तो यह हमसे बेहतर है, क्यों?
-क्या हो रहा है? -अर्ध-मानव।
यह इंसान होने का ढोंग करता रहा।
ये बात है।
तो फिर ठीक है।
चलो सिगरेट पीने चलें, ठीक है?
-इनका क्या? -ये सँभाल लेंगे।
फाइलो! पीछे देखो!
भाड़ में जाओ!
कार्निवल रो
-फर्गस। -सर।
शुक्रिया।
इस तरफ़।
मिस इमोजेन, मेरे लिए
यह एक यादगार शाम रही।
और मेरे लिए भी।
आज एहसास हुआ मुझे लुइज़ा पेमब्रोक पसंद नहीं।
शायद पहचान वालों में से कोई भी पसंद नहीं।
शुक्र है कि आप लौट आईं।
एफिसा, मैं ठीक हूँ।
एफिसा।
क्या बात है?
यहाँ पुलिस आई थी।
-क्या? -आपके भाई काफ़ी बेचैन हैं।
-क्या? -जहाँ देखो, वहीं बदनामी दिख रही है।
मानो यही काफ़ी न था
कि मेरी बहन खुलेआम एक पक की बाँहों में घूम रही थी,
कि अब पता चला है कि मेरे पिता ने एक चरित्रहीन
गर्भवती पिक्स को इसी घर में पनाह दी थी।
मैं पिता की करतूत का तो कुछ नहीं कर सकता, क्योंकि वह अतीत की बात है,
पर जहाँ तक तुम्हारी बात है, मैं कुछ कर सकता हूँ और करूँगा भी।
क्या यह बात फिर से करनी पड़ेगी?
हम उसके भरोसे हैं, तो मुझे उसकी बाँहों में दिखना होगा।
उसकी माँग की कोई तो सीमा होनी चाहिए!
कल मैं तुम्हारी तरफ़ से इस पागलपन को ख़त्म करने के लिए बात करूँगा।
ज़रूर।
इसके लिए मैं शुक्रगुज़ार रहूँगी।
सुनकर ख़ुशी हुई।
अगर हालात का पता न होता,
तो लगता कि कहीं तुम्हें उसका साथ पसंद तो नहीं आने लगा।
क्या?
कुछ नहीं, मिस।
चलिए ऊपर चलते हैं। आपके कपड़े बदलने में मदद करती हूँ।
तुम्हें यह देखकर बहुत मज़ा आएगा।
चलो, आ जाओ।
वहाँ अपनी बिरादरी के लोगों के पास जाओ।
अभी।
दोस्तो।
शाबाश, यार।
शुक्रिया...
वहाँ मुझे सतर्क करने के लिए।
तुम्हें इतनी जल्दी मरते देखना नहीं चाहती।
तुम यहाँ क्या कर रहे हो?
मैं भी तुमसे यही पूछने वाला था।
मेरे पास एक ख़बर है।
सुना है उन हत्याओं के लिए कोई पकड़ा गया है।
अच्छा?
लगा था आपको ख़ुशी होगी।
अब आप महफूज़ हैं।
सच में?
बशर्ते वह उस डार्केषर को जेल से काबू न कर सके।
या फिर गलत आदमी न पकड़ा गया हो।
ऐसा क्यों लगता है?
मैंने उसे मुझे मारने के लिए आते देखा है।
और मरने से पहले मैं यह जान जाऊँगी कि उसे किसने बुलाया है।
तो फिर हम दोनों को प्रार्थना करनी होगी कि आपने जो देखा है...
वह गलत हो।
मुझे चलना चाहिए।
इफा...
तुम्हारे पति जल्द घर लौटने वाले हैं।
अपना ध्यान रखिएगा।
मेरे पास 47 स्टाइवर हैं। इससे मैं इस शहर से कितनी दूर जा सकता हूँ?
बस केरनगांज़ तक, अगर आपके पास पाँच स्टाइवर और हों।
रनयन?
रनयन मिलवर्थी?
होरेशियस साइम्स, साले कमीने।
हमें मिले कितना समय हो गया?
पता नहीं, पर अरसा बीत गया।
ख़ुद को देखो। क्या अब भी गाकर पेट भरते हो?
मंच? हे भगवान, नहीं।
आजकल मेरा कहीं ज़्यादा सम्मान है।
बेलफायर में चांसलर के बेटे को पढ़ाता हूँ।
वाह। तो यहाँ क्या कर रहे हो?
मैं अभी-अभी हल्सबे से आया हूँ।
कला और पत्र के एक शिक्षक की बेकार तलाश में गया था।
-ज़रा ठहरो। -क्या?
तुम्हें तो एपिडियन से एक अच्छी डिग्री मिली थी न?
होरेशियस, वह बहुत पहले की बात है
और मैंने सुना है कि ब्रेकस्पीयर का बेटा एक आफ़त है।
रनयन,
इस काम के काफ़ी पैसे मिलेंगे।
काश लोग जानते कि उनकी नाक के नीचे क्या शरारत हो रही है।
वह भी एक लॉन्गरबेन और एक ब्रेकस्पीयर के बीच।
पूरे शहर में आग लग जाती।
और हम तय करते कि राख से कौन बाहर निकलेगा।
फिर गठबंधन की बातें?
मुझ पर एक पखवाड़े के भीतर तुम्हारे पिता के खिलाफ़
अविश्वास प्रस्ताव लाने का दबाव है।
तो क्या?
उन्हें सतर्क करूँ?
तुम सतर्क हो जाओ।
तुम्हारे पिता की सत्ता ख़त्म समझो।
और तुम उसे बचा नहीं सकते।
अपने भविष्य की सोचो।
तो मैं क्या बन जाऊँ?
एक जासूस?
तुम क्या बनना चाहोगे?
मुझे राजनीति पसंद नहीं।
लेकिन राजनीति ही कीमत है।
किस चीज़ की?
ऐसे पलों की।
भले ही तुम प्यारी हो,
पर मैं जिसके भी साथ चाहूँ, ऐसे पल बिता सकता हूँ।
पता भी है कि यह क्या है?
अंदाज़ा भी है कि मैं तुम्हें क्या दे रही हूँ?
ऐसे ही पल सब कुछ बदल देते हैं।
अगर लापरवाही करोगे,
तो ऐसे पल खो दोगे।
दिन शुभ रहे, मास्टर जोनाह।
तुम्हारी माँ। मुझे बहुत अफ़सोस है।
वह पुस्तकालय तुम्हारे लिए अहम था।
मैं सोच भी नहीं सकता।
भला तुम उसकी हत्या क्यों करोगे?
मेरा राज़ छुपाने के लिए।
उनको दोष नहीं दे सकता। सोचो तो सही लगता है।
हेडमास्टर, मेरे पंख काटने वाला डॉक्टर, सब मेरा सच जानते थे।
फिर भी। इतने समय साथ काम करने के बाद उन्हें तुम्हें जानना चाहिए।
उन्हें यही लगता था।
मैंने झूठ बोला।
कभी-कभी झूठ का अंजाम भोगना पड़ता है।
द स्वान
"द स्वान"?
मुझे यह पसंद आया।
और यह जहाज़ दस समुद्री मील प्रति घंटे की गति से चल सकता है।
हाँ, और माल रखने की जगह बड़ी है।
प्रति व्यक्ति 50 गिल्डर और समझो कीमत वसूल।
तीन दौरों के बाद,
मुनाफ़ा-ही-मुनाफ़ा।
क्या एक सवाल पूछूँ, मिस्टर एग्रियस?
बिल्कुल।
क्या आपको करार पर मज़दूरी करनी पड़ी थी?
पाँच सालों तक।
न्यू फ्रीहोल्ड के एक खदान मालिक के लिए।
काम कठिन था, मगर वह ईमानदार आदमी था।
और आप इतने गरीब से अमीर कैसे बने?
एक-एक गिल्डर जोड़कर।
हर किसी की तरह।
वह कहावत है न, पहला गिल्डर कमाना सबसे मुश्किल होता है,
ख़ासकर...
एक पक के लिए।
ख़ासकर एक पक के लिए।
ज़रा मुझे बताइए,
आख़िर एक स्किपजैक करता क्या है?
तो आपने कुछ छानबीन की है।
आप जिसके साथ कारोबार करने वाले हों, उसके बारे में तो जानना ही चाहिए।
एक स्किपजैक वह होता है, जो भागे हुए मज़दूरों का पता लगाता है।
आपका मतलब है...
कि आपने अपने ही लोगों का पीछा किया?
उन्होंने भी वही करार किया था, जो मैंने किया था।
फिर भी।
अपनी ही बिरादरी।
यह सच है, मिस्टर स्पर्नरोज़, कि जितने साल मैंने लगन से वह काम किया,
मैं कभी किसी ऐसे स्किपजैक से नहीं मिला, जो अपनी ही बिरादरी का न हो।
लेकिन मैं बहुत पहले ही समझ गया था कि अगर
मुझे इंसानों की दुनिया में आगे बढ़ना है,
तो मुझे इंसानों के नियम से चलना होगा।
मुझे आपसे एक और मसले पर बात करनी है, जिसका मेरी बहन
और आपका उसके साथ हुए समझौते से लेना-देना है।
तो, उसने क्या कहा?
वही जो उस दिन तुमने अनुमान लगाया था।
कि जब तक तुम उसकी हमारे समाज में
पैठ बना लेने में मदद नहीं करती...
तब तक तुम उसके बंधन से आज़ाद नहीं हो सकती।
तो,
नीलामी में लोग उससे जैसे पेश आए, उससे लगता है कि
इसमें बहुत लंबा समय लगने वाला है।
दरअसल,
तुम्हें ख़ुशी होगी
कि मिस्टर एग्रियस को आज दोपहर ही
ट्रिपलथोर्न के घर चाय पर बुलाया गया है।
सच में?
उन्होंने वह चित्र ख़ुद सौंपने की ज़िद की है, जिस पर उसने बोली लगाई थी।
लगता है वे हमारे रहस्यमय पड़ोसी पक के बारे में और जानने के लिए बेताब हैं।
हो सकता है
कि अब तुम्हारी सेवाओं की जल्द ज़रूरत न पड़े
या शायद कभी न पड़े।
बस उम्मीद कर सकते हैं।
हाँ।
सच में कर सकते हैं।
देखकर चलो!
ओए, फ्लरी।
विन्येट को देखा है?
कुछ हुआ है?
कल रात वह घर नहीं आई।
यानी वह हिरासत में है?
मैंने अभी यही कहा न?
क्या वह बड़ी मुसीबत में है?
यह तो न्यायाधीश के ऊपर है।
उनका मिज़ाज ठीक नहीं रहा, तो उसे उसके देश भेज देंगे।
किस्मत ने साथ दिया,
तो बस जुर्माना भरना होगा।
कितना जुर्माना? मैं दे दूँगी।
तब न्यायाधीश को तंग करने की ज़रूरत नहीं पड़ेगी।
कल 50 गिल्डर लेकर आना।
पचास?
देखती हूँ क्या हो सकता है।
यह हुई न बात।
मैं सिगरेट पीकर आया।
अच्छा। ठीक है।
नमस्ते, मिसेज़ फाइफ।
फाइलो का क्या हुआ?
इस तरफ़।
विश्वास रखो,
इंस्पेक्टर फिलोस्ट्रेट को हिरासत में लेकर आरोप दाखिल कर दिया गया है।
उस पर आरोप लगाने की बात तो नहीं हुई थी।
इंसान होने का ढोंग करना अपराध है।
तुम पहली नागरिक नहीं हो, जिसे इस तरह से धोखा दिया गया है।
और यह तो बस छोटा सा हिस्सा है।
उस पर हत्या का भी आरोप है।
क्या?
फिलोस्ट्रेट कोई खूनी नहीं है।
आप जानते हैं।
आपने सालों साथ में काम किया है।
एक क्रिच के बारे में कुछ नहीं कह सकते, है न?
तुम्हारी दी जानकारी से यह केस हल हुआ।
जैसे ही तुमने हमें बताया
कि वह अर्ध-मानव है, सारा मामला साफ़ हो गया।
वह एक झूठ था।
-क्या कहा? -हमारे बीच झगड़ा हुआ था।
उसे सताने के लिए झूठ बोला।
फाइलो,
तुम्हारी मकान-मालकिन ने एक बयान दिया है,
जिसके कारण शायद तुम इस मुसीबत से निकल सकते हो।
तुमने कहा ये खून तुमने नहीं किए।
आप यह जानते हैं।
मोरांज का नहीं?
नहीं।
हेडमास्टर का नहीं?
नहीं।
या उस पिक्स, ऐसलिंग कुएरेल का?
नहीं।
यानी यह झूठ है कि तुम उसके बेटे हो?
उस औरत फाइफ ने यह कहानी बनाई,
बस एक झगड़े की वजह से?
मुझे यह तुम्हारे मुँह से सुनना है।
कि तुम इंसान हो,
कोई झूठे अर्ध-मानव नहीं।
बोलो।
जवाब दो।
ऐसलिंग कुएरेल मेरी माँ थी।
मैं जो हूँ, सो हूँ।
वह डार्केषर अब भी...
अपनी अर्ध-मानव बकवास बंद करो!
मैंने तुम पर यकीन किया!
तुम पर भरोसा करता था!
तो मास्टर साइम्स ने तुम्हें
एलोमिया के अध्याय 39 पर छोड़ा था।
उसे खोलो, पढ़ाई शुरू करें।
नहीं, अभी पढ़ने का मन नहीं है।
उसके बावजूद,
अफ़सोस कि मुझे ज़ोर देना पड़ेगा, क्योंकि मुझे तुमको पढ़ाने के लिए ही रखा गया है।
आप ज़ोर देने की स्थिति में नहीं हैं।
यह आपके जूते बता रहे हैं।
आपको यह नौकरी चाहिए।
बेशक चाहिए।
इसलिए आपको मास्टर साइम्स से कहना होगा कि
मैं आया था और पढ़ाई अच्छी चल रही है।
और अगर नहीं कहा तो?
मैं कह दूँगा कि आपकी जगह वह किसी और को ले आएँ।
बात समझ में आई?
बढ़िया। मैं आपसे कल मिलता हूँ।
इतना उदास मत होइए।
जो भी पगार है, उसका दोगुना दूँगा।
मैं तुम जैसों को जानता हूँ।
पिता की दौलत और शोहरत पर गुलछर्रे उड़ाना,
बिना यह जाने कि इसका अंजाम क्या होगा।
और मुझे तुम्हें ज्ञान देने का काम मिला है,
ताकि तुम थोड़े ज़्यादा सहन किए जाने लायक इंसान बन जाओ।
अब मर्ज़ी तुम्हारी है।
लेकिन यह मत सोचना कि मैं तुमसे पैसे लेकर
तुम्हारे लिए झूठ बोलूँगा।
मुझे न तुम्हारे पिता की
परवाह है और न गरीबी का डर।
पर शायद तुम्हें है।
इसलिए,
अब तुम अपने भविष्य की चिंता करो, बच्चे।
अगर कोई भविष्य हुआ तो।
आप दूसरे शिक्षकों जैसे नहीं हैं न?
काश तुम जानते कि मैंने
क्या-क्या देखा है...
और क्या-क्या किया है।
बढ़िया। अध्याय 39।
मैं बस इतना कह रहा हूँ कि इससे हमारी छवि ख़राब होगी।
हममें से एक, और खूनी।
सुनवाई के बारे में सोचो।
उसे जल्द न पकड़ने के लिए लोग हमारी ऐसी-तैसी कर देंगे।
बिल्कुल।
तुम लोगों का तो पता नहीं,
पर मैंने इतने पापड़ इसलिए नहीं बेले
कि एक बुरे पुलिसवाले के कारण अपना मान खो दूँ।
कुछ किया भी तो नहीं जा सकता न?
-उसे अदालत में जाना ही होगा। -सच में?
कहना क्या चाहते हो?
क्या हो अगर
वह भागने की कोशिश करे और इसी क्रम में उसे गोली लग जाए?
ठीक है।
शायद...
उसे अपनी करतूत पर बहुत पछतावा हुआ
और उसने हवालात में फाँसी लगा ली? ऐसा हो सकता है।
दोनों सूरतों में, मुकदमे की झिकझिक नहीं।
इस पर सोचो, ठीक है?
इस पर सोचो।
फाइलो।
मैं बस कहना चाहती थी
कि तुमने अपनी माँ का मान बढ़ाया।
काश मैं उन्हें इंसाफ़ दिला पाता।
मैं करीब पहुँच गया था।
हमेशा सोचता था कि मेरे पिता कौन थे,
क्या वह सैनिक थे या कवि। अब पता है कि वह एक कमीना था।
क्या लगता है तुम्हारे पिता ने ये हत्याएँ की?
बस यही एक बात तर्कसंगत लगती है।
वे सब मुझे जानते थे।
उसका हरामी अर्ध-फे संतान।
ऐसा मत कहो।
हरामी तो वह है।
जिसके पास खोने को इतना कुछ है कि बस अपनी इज़्ज़त बचाने के लिए
उसने तीन मासूमों की हत्या कर दी।
बस मुझे यह समझ नहीं आ रहा...
कि उसने पहले मुझे मारने की कोशिश क्यों नहीं की?
उस सुरंग में उस दानव ने मुझे क्यों नहीं मारा?
या शायद...
शायद क्या?
शायद उसने मुझे पहचाना ही नहीं।
इसी लिए वह उनके कलेजे ले गया।
ताकि वह उनके राज़ जान सके और उनके सहारे मुझ तक पहुँच सके।
यानी खेल बाकी है।
देर-सवेर वह उस दानव को तुम्हारे पीछे भी ज़रूर भेजेगा।
बशर्ते मुझे फाँसी न हो।
फाइलो।
बर्विक।
सावधान रहना।
डोम्बे चाहता है कि तुम अदालत न पहुँचो।
वह कुछ करने वाला है।
तुम भले आदमी हो।
माफ़ करना, और कुछ नहीं कर सका।
जानता हूँ।
द राइजिंग।
इसके बारे में क्या ख़्याल है?
मैं इस तरह 3,00,000 गिल्डर खर्च नहीं करता।
मगर मालिक आप हैं, मैं नहीं।
सही कहा।
कहाँ टाँगा जाए?
शायद एक औरत की नज़र कुछ मदद कर सके?
टहलने निकली, तो तुम्हें इसे लाते हुए देखा।
एक औरत की नज़र का स्वागत है।
ज़रा सा ऊपर, दाईं तरफ़।
एकदम सही।
शुक्रिया। एकदम सही जगह है।
हाँ।
पता नहीं वह क्या कहना चाहता था?
वह चित्रकार।
शायद यही कि हम सभी स्वर्ग और नर्क के बीच कहीं लटके हुए हैं।
यानी वह औरत कोई फ़रिश्ता है?
उसके पंखों से यही लगता है।
और वह, एक शैतान?
सींगों को देखकर यही लगता है।
लेकिन वह थोड़ा विचित्र शैतान है, है न?
वह स्वर्ग की ओर खींच रहा है।
हाँ, यह तो उल्टा है, है न?
शायद वह कोई शैतान है ही नहीं।
लेकिन वे सींग...
वह और क्या हो सकता है?
कोई बचाने वाला?
किस चीज़ से?
साधारण जीवन से।
जैसे कि तुम्हें साधारण जीवन के बारे में कुछ पता है, मिस स्पर्नरोज़।
वह क्या है?
यह? यह मेरी एक और अनमोल चीज़ है?
एक बिजली का दिया।
यह काम कैसे करता है?
मैं दिखाता हूँ।
तुम क्या कर रहे हो?
इसे बैटरी कहते हैं।
यह बस पानी है जिसे वाष्प बनाकर जमा किया गया है,
लेकिन यही इसमें जान फूँकता है।
बैटरी
कॉपर सल्फेट?
और अब क्या?
धीरज रखो।
मैं बस तुम्हारे बारे में ही सोचता रहा।
मैंने ख़ुद से कहा कि तुम भी औरों की तरह
एक जीतने की चीज़ हो।
पर मैं यह एहसास लेकर गया कि वह मैं था, जिसे जीत लिया गया।
दिन भर ख़ुद से इसका कारण पूछता रहा।
मेरे अंदर कुछ बदल गया है।
तुम मुझे उस कगार पर ले आई हो, जिसे अब मैं अनदेखा नहीं कर सकता।
वह क्या है?
भविष्य।
मैंने पहले कभी उस पर ध्यान नहीं दिया।
वह मेरा नहीं था। वह तो
भविष्यवाणियों और टूटे वादों और...
जब तक कि संसद में एक अजनबी नहीं आई।
जब वह आई, तो वह कुछ नहीं थी।
किसी को उससे कोई उम्मीद न थी।
लेकिन बस पाँच मिनट में ही
उसने मेरे पिता को,
यानी बर्ग के चांसलर को,
घुटनों पर ला दिया।
और?
तुम पूछोगे नहीं?
क्या पूछूँ?
जो तुम यहाँ मुझसे पूछने आए हो।
क्यों?
अराजकता।
अराजकता?
ओह, हाँ।
अराजकता गुमनाम लोगों की एक बहुत बड़ी उम्मीद होती है।
तुम्हारे पिता जैसे लोगों के लिए
जो अराजकता है, वह हम जैसों के लिए मौका है।
सत्ता गिर जाती है,
पुरानी दुनिया जल जाती है।
और यह हम तय करेंगे कि राख से क्या पैदा होगा।
एक बार में एक काम।
यह बहुत सुंदर है,
पर सच कहूँ तो,
क्या गैस लैंप भी बिना झंझट के यही काम नहीं करता?
अभी यह बात सच हो सकती है, मगर,
मेरा मतलब,
एक दिन सड़कों पर तारें बिछी होंगी,
जो दूर संयंत्रों से बिजली लाएँगी।
न कोई धुआँ होगा, न आग लगने की दुर्घटनाएँ।
बस एक स्विच घुमाओ
और रोशनी अंधेरे को भगा देगी।
या कम-से-कम मुझे यही सोचना पसंद है कि एक दिन ऐसा ही होगा।
विकासवादी सोच रखना अच्छी बात है।
कभी-कभी यह ज़रूरी होता है।
तुम यह ऐसे ही करते हो?
उस दिन को याद करके नज़रों
और अपमान को अनदेखा करना,
जब फिनिस्टेर क्रॉसिंग पर किसी पक को देखकर
लोग उसके पहनावे को नहीं,
उसके दिल को देखेंगे?
और लगा तुम मुझे तुच्छ समझती हो।
और बेहूदा भी।
नहीं।
मानती हूँ कि पहले ऐसा समझती थी।
पर अब समझ गई कि मैं गलत थी।
मैं आज तक जिन लोगों से भी मिली हूँ,
तुम उनसे अलग हो, मिस्टर एग्रियस।
जिस महंत ने इस जगह की नींव रखी,
वही इसे पुयान से लेकर आया था।
जब बर्गिश सेना ने ग्रेट हॉफ गिराया,
वही इसे वहाँ से बचाकर लाया।
वह नहीं चाहता था कि पुराने रीति-रिवाज़ भुला दिए जाएँ।
अदृश्य देवता ने तुम्हें यहाँ एक मकसद से बुलाया है।
बताओ मुझे।
पहले उनके समक्ष ख़ुद को साबित करो।
ये लोग बहुत लंबे समय से हम पर हाथ उठाते आए हैं। अब हमारी बारी है।
खून के बदले खून।
नहीं, प्लीज़।
प्लीज़!
मेरा एक परिवार है।
प्लीज़।
ओह, नहीं।
प्लीज़! मेरी एक पत्नी है।
मेरे बच्चे हैं!
एलोरा में किसानों ने हड़ताल कर दी है।
सिपाहियों को भेजो। और?
तीसरे वार्ड के चुनाव से लगता है कि वूटेनवेल जीत सकता है।
उसकी अगली रैली में मेरा जाना तय करो।
वोट के अंतर को कम करने की कोशिश करेंगे। और?
-लॉन्गरबेन का गठबंधन... -अच्छी ख़बर, वाइनट्राउट!
अगर है तो।
हत्या की हालिया घटनाओं के लिए पुलिस ने एक संदिग्ध को पकड़ा है।
बढ़िया। देखा? यह इतना कठिन नहीं था।
पता चला है कि दोषी एक अर्ध-मानव है।
अपना राज़ छुपाने के लिए खून किया।
सुना है मरने वाली पिक्स उसकी माँ थी।
यह तो घोर पाप है।
कोई ऐसलिंग थी। किसी तरह की कोई गायिका।
पहली बार सुना कि एक पिक्स का खून हुआ।
और सुनते भी क्यों?
हाँ, सही कहा।
उसकी फाँसी कब है?
जितनी जल्दी, उतना अच्छा।
लगा था कि आख़िरकार मुझे इस शहर में अपनी जगह मिल गई।
तभी मेरी नज़र उस साइन पर पड़ी। "टिर्नेनॉक के खजाने।"
वह सब कुछ जिसके लिए मैं जीती थी,
जिसकी रक्षा के लिए मैंने अपनी पूरी ज़िंदगी लगा दी,
उन्हें कुछ बेवकूफ़ों के घूरने के लिए शीशे के बक्सों में रख दिया गया,
मानो कोई सर्कस का छोटा-मोटा खेल हो।
कभी टिर्नेनॉक के बारे में सोचते हो?
हर समय।
काश तुम्हें छोड़ा न होता।
ओह, फाइलो।
हम इतने खो कैसे गए?
हम खोए नहीं हैं।
हम मिल गए हैं।
राइक्रॉफ्ट फिलोस्ट्रेट
के लिए तबादले का आदेश है।
वे तुम्हें ले जाएँगे।
मैं जानता हूँ।
-फाइलो। -मुझे छोड़ना मत।
-नहीं। फाइलो... -मुझे छोड़ना मत।
मुझे छोड़ना मत।
इससे दूर हटो!
-इससे दूर हटो! छोड़ो। -मुझे छोड़ना मत।
इसे छोड़ दो! प्लीज़...
तुमसे प्यार है।
अपने हाथ उससे दूर हटाओ! वापस आओ।
रुको। प्लीज़।
तुम लोग उसे कहाँ ले जा रहे हो? फाइलो!
संवाद अनुवादक श्रेय रवि
रचनात्मक पर्यवेक्षक दिनेश शाकुल